Pitanja i odgovori za pripremu ispita
(radna mjesta sa osnovnom i srednjom stručnom spremom)
Dokument je pregledno uređen po organizacionim jedinicama i redoslijedu radnih mjesta iz oglasa.
Kada se isti set pitanja odnosi na više radnih mjesta, redni brojevi i nazivi tih radnih mjesta navedeni su neposredno iznad pripadajućeg seta pitanja i odgovora.
Sadržaj dokumenta
• Pogon Dubrave i Pogon Šikulje
• Pogon Mramor
Pogon Dubrave i Pogon Šikulje
Obuhvaćena su radna mjesta sa osnovnom i srednjom stručnom spremom iz Pogona Dubrave i Pogona Šikulje, složena prema redoslijedu iz oglasa.
Redni broj 4. – Bravar majstor za održavanje pomoćne opreme i klasirnice
Nivo stručne spreme: III/IV stepen, mašinski smjer
1. Šta radi bravar u rudarstvu?
Odgovor: Vrši redovne preglede, servise, opravke i remonte mašina i postrojenja koje održava i o tome vodi evidenciju.
2. Koje alate koristi bravar?
Odgovor: Ključeve, čekiće, turpije, brusilice, bušilice, aparate za zavarivanje.
3. Kada se vrši vizuelna kontrola alata?
Odgovor: Prije i poslije svake upotrebe alata, te na početku i završetku smjene.
4. Koje opasnosti prijete bravaru u rudniku?
Odgovor: Povrede pri radu s mašinama, nestručno rukovanje, varenje bez zaštite.
5. Koju zaštitnu opremu mora nositi bravar?
Odgovor: Zaštitne rukavice, zaštitne naočare, šljem, radno odijelo, zaštitu za sluh.
6. Šta se radi prije popravke stroja?
Odgovor: Mašina se isključuje iz napajanja i mehanički osigurava.
7. Kome se prijavljuje kvar na opremi?
Odgovor: Nadležnom rukovodiocu.
8. Zašto se koristi kutomjer?
Odgovor: Za mjerenje i označavanje uglova na metalnim dijelovima.
9. Ko održava radioničku opremu?
Odgovor: Bravari i tehničko osoblje prema rasporedu.
10. Kako se čuva precizni alat?
Odgovor: U za to predviđenim kutijama i suhim prostorijama - magacinima.
11. Šta je rezna ploča?
Odgovor: Ploča za rezanje metala koja se koristi na brusilicama.
12. Kako se sprječava požar pri varenju?
Odgovor: Korištenjem zaštitnih cerada i prisustvom aparata za gašenje požara.
13. Kako se prepoznaje neispravna brusilica?
Odgovor: Nepravilna buka, varničenje, nepravilno okretanje diska.
14. Šta je elektrolučno zavarivanje?
Odgovor: Elektrolučno zavarivanje je jedan od najčešće upotrebljavanih načina zavarivanja u praksi. Spajanje metala pomoću električne energije i toplote. Izvor energije za zavarivanje je električni luk.
15. Ko smije rukovati aparatima za zavarivanje?
Odgovor: Lica sa položenim odgovarajućim ispitom i zaštitnom i ostalom opremom potrebnom za zavarivanje.
16. Kada se vrši zamjena ležaja?
Odgovor: Kad se čuje šum/buka ili primijeti povećanje temperature na mjestu na kojem se on nalazi
17. Za šta se koristi moment ključ?
Odgovor: Za zatezanje vijaka tačno određenom silom.
18. Koje vrste spojeva materijala poznaješ?
Odgovor: Spoj zavarivanjem, spoj vijka sa podloškom i navrtkom, spoj zakovicama.
19. Kako se brusi metalni dio?
Odgovor: Pod pravim uglom, ravnomjerno i uz hlađenje po potrebi.
20. Koji su uzroci loma vijaka?
Odgovor: Nedovoljno kvalitetan vijak, prekomjerno zatezanje, zamor materijala, oštećenje uslijed korozije.
21. Ko mora dati nalog za zamjenu pokvarenog dijela mašine/opreme?
Odgovor: Nadležno tehničko lice ili šef pogona.
22. Koji materijali se najčešće spajaju zavarivanjem?
Odgovor: Čelik, nehrđajući čelik, aluminijum (metalni proizvodi).
23. Zašto je važno čistiti radno mjesto?
Odgovor: Radi sigurnosti, funkcionalnosti i pregleda mašine na kojoj radnik radi.
24. Šta je tehnički crtež?
Odgovor: Skica ili plan koji prikazuje oblik, dimenzije i tolerancije dijela koji je potrebno napraviti.
25. Kako se obavlja bušenje metala?
Odgovor: Bušilicom uz upotrebu odgovarajuće burgije za metal, brzine okretaja i po potrebi podmazivanja - hlađenja.
26. Kako se određuje zamjena lanca?
Odgovor: Prema istrošenosti i istezanju lanca.
27. Zašto se koristi podmazivanje?
Odgovor: Da bi se smanjilo trenje i produžio vijek trajanja dijelova.
28. Ko je odgovoran za sigurnost bravara pri radu?
Odgovor: Sam bravar i njegov neposredni rukovodilac.
29. Koja je uloga bravara pri remontu?
Odgovor: Demontaža - montaža, zamjena i ugradnja novih dijelova mašina.
30. Kako se sprečavaju nezgode na radu?
Odgovor: Poštivanjem uputstava, korištenjem zaštite i redovnom obukom.
31. Čime se upoznaje svaki zaposlenik koji zasnuje radni odnos?
Odgovor: Svaki zaposlenik se upoznaje sa poslom koji će obavljati, propisima i mjerama zaštite  na radu i mjerama zaštite od požara.
Redni broj 5. – Rukovaoc transportera

Nivo stručne spreme: II stepen
1. Šta je osnovni zadatak rukovaoca transportera?
Odgovor: Praćenje i upravljanje radom transportne trake za prevoz materijala.
2. Šta su presipna kolica?
Odgovor: To su kolica preko kojih se ostvaruje veza između predajne katarke bagera, samohodnog transportera i etažnih transportnih traka.
3. Ko je odgovoran za provjeru ispravnosti prije početka rada?
Odgovor: Rukovaoc
4. Kada se transporter ne smije uključiti?
Odgovor: Kada se vrše popravke.
5. Kako se zaustavlja transporter u hitnom slučaju?
Odgovor: Pritiskom na dugme za hitno zaustavljanje.
6. Koji dio transportera nosi materijal?
Odgovor: Pokretna gumena traka.
7. Kako se prijavljuje kvar na mašini?
Odgovor: Usmeno i pismeno nadređenom.
8. Kada se čisti traka transportera?
Odgovor: Samo kad je isključena i zaustavljena.
9. Šta je osnovno pravilo sigurnog rada?
Odgovor: Raditi pažljivo i po uputstvima.
10. Ko koristi zaštitnu opremu?
Odgovor: Svi radnici u kopu,
11. Koji su osnovni dijelovi presipnih kolica?
Odgovor: Točkovi, korpa, upravljački mehanizam.
12. Kako se upravlja transporterom?
Odgovor: Preko komandne table.
13. Kako se održava red na radnom mjestu?
Odgovor: Redovnim čišćenjem i uklanjanjem prepreka.
14. Ko kontroliše ispravnost prije početka smjene?
Odgovor: Rukovaoc opreme.
15. Kada rukovaoc mora zaustaviti rad?
Odgovor: Kad primijeti kvar ili opasnost.
16. Zašto se koristi signalna oprema?
Odgovor: Za upozorenje i koordinaciju.
17. Kako se komunicira u bučnom okruženju?
Odgovor: Rukama, svjetlosnim ili radio-signalima.
18. Ko daje znak za pokretanje opreme?
Odgovor: Smjenski nadzornik ili rukovaoc signalima.
19. Šta treba učiniti prije poretanja mašine?
Odgovor: Provjeriti da je sve uredno i bez ljudi u blizini.
20. Ko vrši održavanje opreme?
Odgovor: Tehničko osoblje i serviseri.
21. Da li je dozvoljeno popravljati opremu bez znanja nadređenog?
Odgovor: Ne, strogo je zabranjeno.
22. Kako se štitiš od buke?
Odgovor: Korištenjem čepića za uši ili antifona.
23. Kako izgleda dobra praksa rukovaoca?
Odgovor: Redovno provjerava opremu i prijavljuje probleme.
24. Ko mora poznavati uputstvo za rukovanje?
Odgovor: Svaki rukovaoc.
25. Zašto je važno obaviti probni rad?
Odgovor: Da bi se provjerila ispravnost prije stvarnog rada.
26. Kada se koristi ručna komanda?
Odgovor: U slučaju kvara automatskog sistema.
27. Koji je osnovni uzrok nesreća na traci?
Odgovor: Nepoznavanje pravila i nepažnja.
28. Da li se smije unositi hrana na radno mjesto?
Odgovor: Ne, to je zabranjeno zbog higijene i sigurnosti.
29. Koji je znak da postoji kvar na motoru?
Odgovor: Neobičan zvuk, dim ili miris paljevine.
30. Kada se ne smije koristiti transporter?
Odgovor: Ako nije tehnički ispravan ili je bez nadzora.
31. Kako se vodi evidencija o radu?
Odgovor: U smjenskoj knjizi ili zapisniku.
Pogon Mramor
Obuhvaćena su radna mjesta sa osnovnom i srednjom stručnom spremom iz Pogona Mramor. 
Redni broj 8. – Rukovaoc gumenih i grabuljastih transportera
Nivo stručne spreme prema oglasu: II stepen (osnovna škola) i 6 mjeseci radnog iskustva.
1. Koji je osnovni zadatak rukovaoca gumenih i grabuljastih transportera?
Odgovor: Sigurno puštanje, zaustavljanje i nadzor rada gumenih i grabuljastih transportera u jami.
2. Na osnovu čega rukovaoc pušta i zaustavlja transporter?
Odgovor: Na određeni signal i u skladu sa tehničkim uputstvima i pravilima rada.
3. Šta treba učiniti kada se na transporteru pojave veliki komadi uglja koji mogu oštetiti postrojenje?
Odgovor: Zaustaviti transporter, razbiti velike komade uglja i tek potom ponovo pustiti transporter u rad.
4. Da li je dozvoljeno nekontrolisano puštanje transportera u rad?
Odgovor: Nije, jer rukovaoc ne smije dozvoliti nekontrolisano puštanje gumenog i grabuljastog transportera.
5. Kome se prijavljuje nepravilnost u radu transportera?
Odgovor: Nadzorniku smjene.
6. Koja je uloga prskalica sa vodom pri radu transportera?
Odgovor: Uključuju se radi smanjenja prašine i sigurnijeg rada transportera.
7. Koje poslove čišćenja obavlja rukovaoc?
Odgovor: Čisti pogon transportera i transporter u dužini do 20 metara.
8. Zašto su mjere zaštite na radu posebno važne na ovom radnom mjestu?
Odgovor: Zato što se radi u jami, uz pokretne mehanizme i povećan rizik od povreda.
9. Koja zaštitna sredstva radnik mora koristiti?
Odgovor: Propisana lična zaštitna sredstva i zaštitnu opremu pri izvođenju radova.
10. Čijih se uputstava rukovaoc mora pridržavati?
Odgovor: Uputstava za rad i mjera zaštite na radu pri rudarskim podzemnim radovima.
11. Koja je osnovna svrha gumenih i grabuljastih transportera u jami?
Odgovor: Siguran i neprekidan transport uglja ili materijala u procesu jamske eksploatacije.
12. Šta rukovalac mora pregledati prije uključivanja transportera?
Odgovor: Stanje trake ili lanca, pogona, zaštitnih uređaja, signalizacije i radnog prostora.
13. Zašto je važno pratiti pravilno kretanje transportera tokom rada?
Odgovor: Da bi se na vrijeme uočilo zanošenje, zastoj, preopterećenje ili drugi kvarovi.
14. Kada se transporter mora odmah isključiti?
Odgovor: Kada postoji kvar, opasnost po sigurnost ljudi ili mogućnost nastanka veće štete.
15. Šta rukovalac radi ako primijeti zagušenje ili strano tijelo na transporteru?
Odgovor: Zaustavlja transporter prema potrebi i obavještava nadležnog radnika radi sigurnog otklanjanja smetnje.
16. Zašto je zabranjeno čišćenje ili popravljanje transportera dok je u radu?
Odgovor: Zato što postoji velika opasnost od zahvatanja i teških povreda.
17. Koja zaštitna sredstva radnik mora koristiti u jami?
Odgovor: Propisanu jamsku zaštitnu opremu, uključujući šljem, obuću i ostala sredstva propisana za radno mjesto npr. samospasioc.
18. Kome rukovalac prijavljuje uočene nedostatke i kvarove?
Odgovor: Neposrednom rukovodiocu i drugim nadležnim licima prema organizaciji rada u jami.
19. Zašto je važno održavati transporter i okolni prostor čistim?
Odgovor: Radi sigurnog rada, lakšeg uočavanja kvarova i sprječavanja požara ili zastoja.
20. Za šta je rukovalac neposredno odgovoran?
[bookmark: _GoBack]Odgovor: Za sigurno rukovanje transporterom, praćenje njegovog rada i pravovremeno prijavljivanje nepravilnosti.
Redni broj 9. – NK radnik u jami
Nivo stručne spreme: II
1. Koji su osnovni zadaci NK radnika u jami?
Odgovor: Pomoćni radovi, čišćenje hodnika, priprema materijala, manipulacija alatom i podrška kvalifikovanim radnicima.
2. Koje lične zaštitne opreme mora nositi radnik u jami?
Odgovor: šljem, radno odijelo, čizme, lampa i samospasilac.
3. Koja je svrha samospasioca?
Odgovor: Pomoć u disanju u slučaju prisustva štetnih gasova ili požara.
4. Ko je odgovoran za sigurnost radnika u jami?
Odgovor: Svaki radnik za sebe, nadzornik smjene .
5. Šta se podrazumijeva pod ventilacijom jame?
Odgovor: Dovođenje svježeg zraka i odvođenje zagađenog iz radnog prostora.
6. Kako se reaguje na prisustvo metana?
Odgovor: Odmah obustaviti rad, napustiti zonu i prijaviti nadređenom.
7. Koji gasovi mogu biti opasni u jami?
Odgovor: Metan, ugljen-monoksid, ugljen-dioksid, vodonik-sulfid.
8. Kako se prepoznaje prisustvo štetnih gasova?
Odgovor: Korištenjem  instrumenata za detekciju.
9. Šta učiniti ako dođe do pojave prirodne opasnosti- prodor vode.
Odgovor: Ostati miran, kretati se putevima predviđenim za tu vrstu opasnosti-kretati se ka višim spratovima-horizontima.
10. Koja je najvažnija obaveza pri dolasku na smjenu?
Odgovor: preuzimanje opreme i prisustvo na prozivci koju vrši nadzornik smjene.
11. Kako se komunicira u jami?
Odgovor: govornom komunikacijom, telefonskom vezom,  lampom
12. Ko vrši obuku NK radnika za rad u jami?
Odgovor: neposredni rukovodilac –KV kopač i nadzorno-tehničko osoblje
13. Kojim se putevima kreće radnik u jami?
Odgovor: Radik u jami se kreće redovnim putevima kretanja.
14. Šta je  plan odbrane i spasavanja?
Odgovor: Plan kretanja i postupanja u slučaju vanredne situacije u jami.
15. Kako se zaštititi od pretjerane buke u jami?
Odgovor: Nošenjem antifona (zaštite za sluh).
16. Kada se obustavlja rad  na radnom mjestu u jami?
Odgovor: Kada je ugrožena sigurnost radnika-pojavom prirodnih opasnosti (požar, prodor vode, i sl.), mehaničkim kvarom na opremi.
17. Koja je dužnost NK radnika kod utovara materijala?
Odgovor: držati se uputa koje mu daje neposredni rukovodilac
18. Šta učiniti u slučaju povrede kolege?
Odgovor: po mogućnosti pružiti prvu pomoć, obezbijediti mjesto, pozvati pomoć i obavijestiti nadležnog.
19. Koja je dužnost svakog zaposlenika?
Odgovor: Svaki zaposlenik je dužan u toku rada stalno upotpunjavati i usavršavati svoja znanja iz oblasti zaštite na radu.
20. Koji su uzroci nesreća u jami?
Odgovor: Viša sila, nepoštivanje propisa, loša ventilacija,  nepravilna upotreba opreme.
21. Kako se obavlja prijava o uočenim opasnostima?
Odgovor: Usmeno svom  nadređenom , službi zaštite na radu.
22. Ko mora nositi rudarsku lampu?
Odgovor: Svaki radnik – koji ulazi u jamu
23. Koje je postupanje kod nestanka električne energije u jami?
Odgovor: Prekid rada, ostati na mjestu i čekati uputstva.
24. Koji je to radni prostor u kojem NK radnik izvodi radove?
Odgovor: Radni prostor u kome NK radnik radi je podgrađen prostor.
25. Koje su dužnosti NK radnika kod prevoza trakama ?
Odgovor: Pridržavati se naređenja koje mu je neposredni rukovodilac dao.
26. Kako se transportuje alat i materijal u jami?
Odgovor: Ručno, mašinama za dopremu
27. Ko vodi evidenciju prisustva zaposlenika u smjeni?
Odgovor: Nadzornik smjene .
28. Koji su osnovni principi timskog rada u jami?
Odgovor: Saradnja, komunikacija, međusobno poštovanje.
29. Čime se upoznaje svaki zaposlenik koji zasnuje radni odnos?
Odgovor: Svaki zaposlenik se upoznaje sa poslom koji će obavljati, propisima i mjerama zaštite  na radu i mjerama zaštite od požara.
30. Ko je nadležan za prijem i obuku novih NK radnika?
Odgovor: Služba za ljudske resurse i služba zaštite na radu.
Redni broj 10. – Dežurni bravar
Stručna sprema: IV ili III stepen, mašinskog smjera, najmanje 6 mjeseci radnog iskustva u struci
1. Koja je osnovna obaveza dežurnog bravara u jami?
Odgovor: Osnovna obaveza dežurnog bravara je da samostalno radi na otklanjanju kvarova i redovnom održavanju mašinskih postrojenja u jami, uz pridržavanje uputa poslovođe i nadzornika.
2. Na čijim uputama dežurni bravar zasniva svoj rad?
Odgovor: Dežurni bravar radi prema uputama poslovođe i nadzornika, kao i prema propisima i tehničkim uputstvima za mašinska postrojenja.
3. Šta dežurni bravar radi kada uoči kvar na mašinskom postrojenju?
Odgovor: Dežurni bravar je dužan pristupiti otklanjanju kvara na siguran način, u skladu sa uputstvima i propisanim mjerama zaštite na radu.
4. Da li dežurni bravar radi na redovnom održavanju mašinskih postrojenja?
Odgovor: Da. Dežurni bravar radi na redovnom održavanju mašinskih postrojenja kako bi se obezbijedila njihova funkcionalnost i siguran rad.
5. Koje poslove montaže obavlja dežurni bravar?
Odgovor: Dežurni bravar vrši montažu mašinskih postrojenja, kao i njihovo prebacivanje kada to zahtijeva proces rada.
6. Šta podrazumijeva prebacivanje mašinskih postrojenja?
Odgovor: Prebacivanje mašinskih postrojenja podrazumijeva njihovo premještanje i ponovno stavljanje u funkciju na drugoj lokaciji, uz primjenu tehničkih i sigurnosnih mjera.
7. Šta dežurni bravar radi sa mašinskom opremom koja je van upotrebe?
Odgovor: Dežurni bravar vrši sakupljanje i uskladištenje mašinske opreme koja je van upotrebe.
8. Koju funkcionalnost dežurni bravar mora kontrolisati?
Odgovor: Dežurni bravar kontroliše funkcionalnost mašinskih postrojenja, funkcionalnost zaštitnih uređaja i primjenu mjera zaštite na mašinskim postrojenjima.
9. Zašto je važna kontrola zaštitnih uređaja na mašinskim postrojenjima?
Odgovor: Kontrola zaštitnih uređaja je važna radi sprečavanja povreda radnika, havarija i materijalne štete.
10. Koju opremu dežurni bravar mora koristiti pri radu?
Odgovor: Dežurni bravar mora koristiti lična zaštitna sredstva i zaštitnu opremu propisanu za poslove koje obavlja u jami.
11. Kako dežurni bravar treba vršiti poslove u jami?
Odgovor: Poslove mora vršiti na siguran način, uz pridržavanje propisanih tehničkih mjera, mjera zaštite na radu i naređenih uputstava.
12. Da li dežurni bravar može raditi bez pridržavanja propisa za mašinska postrojenja?
Odgovor: Ne. Dežurni bravar je dužan pridržavati se propisa za mašinska postrojenja i uputstava izdatih od odgovornih rukovodilaca.
13. Ko odgovara za poslove koje dežurni bravar organizuje, izvršava i kontroliše?
Odgovor: Dežurni bravar odgovara za poslove koje organizuje, izvršava i kontroliše, kao i za neposjedovanje kompletnog alata.
14. Zašto je bitno da dežurni bravar ima kompletan alat?
Odgovor: Kompletan i ispravan alat je bitan radi efikasnog, kvalitetnog i sigurnog izvršavanja poslova održavanja i otklanjanja kvarova.
15. Šta je dežurni bravar dužan učiniti ako procijeni da rad nije siguran?
Odgovor: Dužan je obustaviti nesiguran rad i postupati u skladu sa uputstvima nadređenih i pravilima zaštite na radu.
16. Da li dežurni bravar radi samo na otklanjanju kvarova?
Odgovor: Ne. Pored otklanjanja kvarova, radi i na redovnom održavanju, montaži, prebacivanju i uskladištenju mašinske opreme.
17. Kakav odnos dežurni bravar mora imati prema mjerama zaštite na radu?
Odgovor: Mora ih dosljedno primjenjivati i kontrolisati njihovu provedbu na mašinskim postrojenjima na kojima radi.
18. Šta znači da dežurni bravar samostalno radi na otklanjanju kvarova?
Odgovor: To znači da je osposobljen da sam utvrdi kvar, pristupi popravci i vrati postrojenje u funkciju, u granicama svog djelokruga rada.
19. Kako dežurni bravar doprinosi sigurnosti u jami?
Odgovor: Doprinosi sigurnosti tako što održava mašinska postrojenja ispravnim, kontroliše zaštitne uređaje i poštuje sve tehničke i sigurnosne mjere.
20. Koja je odgovornost dežurnog bravara prema uputstvima mašinskih nadzornika i poslovođa?
Odgovor: Dežurni bravar je dužan pridržavati se uputstava izdatih od mašinskih nadzornika i mašinskih poslovođa pri organizaciji i izvršenju poslova.


